《六月晦日同楼少府由钱塘门至上竺遂游下中竺》
宋代·喻良能

联舆缓步踏葱苍，十里荷香杂稻香。
庚暑此时无一点，秋风明月洒长廊。
林间岩洞侵衣润，水际亭台彻骨凉。
何处山泉落檐溜，恍疑飞雨晓浪浪。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。